PREDKLADACIA SPRÁVA

V máji 2001 na 155. zasadnutí Vlády SR bola vzatá  na vedomie Správa o aktuálnom stave realizácie projektu Infovek v roku 2001.  

Na základe už uskutočnených úspešných verejných obstarávaní na výber dodávateľa pripojenia do Internetu a výpočtovej techniky sa podarilo dosiahnuť náklady na tieto zložky nižšie ako pôvodne plánované o cca. 20 mil. Sk. Toto umožňuje podporiť v projekte Infovek viac škôl ako sa pôvodne predpokladalo. Vyžaduje to prostredníctvom rozpočtového opatrenia iným spôsobom prekategorizovať pridelené finančné prostriedky oproti pôvodnému rozdeleniu.

Cieľom predkladaného materiálu je oboznámiť vládu SR s aktuálnym stavom realizácie projektu a na jeho základe vykonať príslušné opatrenia.

Materiál bol predložený v rámci skráteného medzirezortného pripomienkového konania Ministerstvu financií SR. Vyhodnotenie medzirezortného pripomienkového konania tvorí prílohu materiálu. Všetky predložené vecné pripomienky boli do materiálu zapracované. Materiál sa na rokovanie vlády predkladá bez vecných rozporov.